ОСНОВНО УЧИЛИЩЕ „”ХРИСТО СМИРНЕНСКИ”

с. Радиево 6427; ул.”Партизанска” № 31 ; E-mail: [info-2602014@edu.mon.bg](mailto:info-2602014@edu.mon.bg)

Утвърждавам: / П/

Заповед № 382 / 14. 09. 2023 г

Директор: (Десислава Джангозова)

**СТРАТЕГИЯ ЗА РАЗВИТИЕ**

**НА**

**ОУ „Христо Смирненски“, с. Радиево**

**за периода от 2023/2024 учебна година до 2026/2027 учебна година**

**I.ВЪВЕДЕНИЕ**

Настоящата Стратегия е разработена на основание новата динамика на социално икономическите процеси и съвременните очаквания за по-високо качество на образованието.

Стратегията е съобразена с:

* Конституцията на Република България
* Конвенция за правата на детето
* Закона за предучилищното и училищното образование
* Закона за закрила на детето
* Държавните образователни стандарти за предучилищното и училищното образование
* Стратегията на Европейския съюз за интелигентен, устойчив и приобщаващ растеж
* Стратегията на Европейския съюз за интелигентен, устойчив и приобщаващ растеж
* Стратегия за намаляване дела на преждевременно напусналите образователната система
* Стратегия за образователна интеграция на децата и учениците от етническите малцинства
* Стратегия за ефективно прилагане на информационните и комуникационни технологии в образованието и науката
* Стратегическа рамка за развитие на образованието и обучението в Република България / 2021-2030/
* Националните Проекти и Програми за развитие на образованието
* Националната стратегия за насърчаване и повишаване на грамотността
* Национална стратегия за учени през целия живот
* Областна стратегия, общинска стратегия и годишен план за подкрепа за личностното развитие на децата и учениците
* Другите законови и подзаконови нормативни документи

**ІI. АНАЛИЗ НА СЪСТОЯНИЕТО НА ОУ „ХРИСТО СМИРНЕНСКИ“:**

През учебната 2023-2024 година в ОУ „Христо Смирненски“, с. Радиево, ул. „Партизанска“ № 31, се обучават 18 деца в ПГ / 4г, 5г-6г/ и 100 ученици от първи до седми клас, по една паралелка.

Училището е средищно и в него се обучават 77 пътуващи ученици от следните населени места, в които няма съответно училище:

* от с. Голямо Асеново на 4 км от Радиево;
* от с. Бряст на 4 км от Радиево;
* от с. Длъгнево на 6 км от Радиево;
* от с. Здравец на 8 км от с.Радиево;
* от с. Странско на 12 км от с. Радиево;
* от с. Димитриево на 15 км от с. Радиево;
* от с. Бял извор на 8 км от с. Радиево.
* от с. Златополе на 20 км. от с. Радиево;

За пътуващите ученици е осигурен специализиран превоз. В направление с. Радиево –с. Г. Асеново – с. М. Асеново транспортът се поема от ОП „Организация и контрол на движението, паркинги и охрана”, Димитровград. По направление с. Радиево – с. Бряст –с. Длъгнево- с. Здравец – с. Странско – с. Димитриево – с. Бял извор – от специализиран превоз, организиран с частен превозвач.

Организацията на обучение е на едносменен режим, а на учебния ден – целодневна. За тази цел в училището има сформирани 3 групи ЦДО, две сборни групи в начален и една сборна група в прогимназиален етап. Над 70 % от учениците са обхванати на целодневна организация на учебния ден.

Учебните занятия започват в 8:00 ч. и приключват в 17:00 ч. За пътуващите ученици е осигурено обедно хранене на кетъринг, подпомагано от бюджета на училището, което се извършва в сградата на училището, и така не се налага учениците да напускат двора.

В ОУ „Христо Смирненски“ работят 14 педагогически специалисти и 4 непедагогически – двама образователни медиатори и две чистачки.

Сградата на училището се състои от сутерен и два надземни етажа. В сутерена няма ситуирани отделни помещения, като се използва за сервизно помещение. Първият етаж - включва три класни стаи, прогимназиален етап на обучение / V, VI, VII клас/, стая за помощния персонал, компютърен кабинет, ресурсен кабинет, учителска стая, счетоводство, кабинет на директора. На втория етаж се намира една класна стая и архивохранилище. Тази част на сградата е със самостоятелен коридор и вход. В другото крило на сградата се намират четири класни стаи на начален етап / I- IV клас/ с отделен вход.

В едноетажна пристройка към основната сграда функционира полудневна подготвителна група с деца 4г, 5г- 6г, задължително подлежащи на предучилищно обучение. Сградата на ПГ включва зала за дневни занимания, зала за тихи игри, гардеробно помещение, предверие – чакалня за родители, санитарен възел / общо 73 кв. м/.

Дворът на училището е ограден от всички страни, което ограничава достъпа на външни лица, на МПС и животни. Осигурено е през нощта осветление на целия двор. За учебната година е осигурена и физическа охрана по време на учебните занятия.

По време на учебните занятия се осигурява строг пропусквателния режим. Осъществено е постоянно видеонаблюдение от 10 камери, които обхващат коридорите в двете крила и техните входове, както и части от училищния двор.

**ІІI. КРАТКИ ИСТОРИЧЕСКИ ДАННИ:**

След Освобождението в с. Радиево се заселват много преселници от околните села и бежанци от Беломорска Тракия. Още не уредили дом и покрив над главите си, те започват да мислят за учението на децата си. Така още в 1882 година в селото е открито училище. Отначало занятията се водят в старата сграда на конака, а след няколко години се построява нова училищна сграда в северната част на църковния двор. Тя се състои от две учебни стаи, килер за учебни пособия и стая за учителите. В тези стаи учат по два слети класа.

Постепенно училищната сграда се оказва малка, за да побере всички желаещи да учат. Като се използват възможностите на фонд „Депозе“, започва подготовка за строеж на ново училище. Първата копка на новата сграда е направена на 20. 09. 1927 г. Цялото население се включва в строителството и то е завършено само за една година. На 17. 10. 1928 г. новото училище отваря врати в центъра на селото. Записването на учениците ставало обикновено от средата на септември, а занятията започвали от средата на октомври в зависимост от ангажирането на децата в полската работа и прибиране на реколтата.

От 1923 г. до 1941 г. с малки прекъсвания главен учител е Костадин Паничерев.

От 1964/65 учебна година се въвежда задължително осмокласно образование. За откриване на паралелки в осми клас е било необходимо обучение в неслети паралелки и едносменен режим, но наличните стаи не са били достатъчни. Затова през пролетта на 1969 г. започва разширение на училищната сграда на север с още едно крило. До началото на новата учебна година се построяват две стаи и се открива осми клас. На следващата година се построява обширна столова с модерна кухня, мивки и баня за персонала. На учениците се осигурява топла храна срещу заплащане.

През 1972 г. столовата се преустройва на две класни стаи, а столова става огромното складово помещение на северната страна. Училището е включено към водоснабдяването на селото.

Първоначално училището носи името „Св. Св. Кирил и Методий“, а по-късно е преименувано на „Цар Борис ІІІ и царица Йоана“. Това име носи до 1948 г., когато е преименувано на Основно училище „Христо Смирненски“.

**ІV. УЧЕНИЦИ**

В ОУ „Христо Смирненски“, с. Радиево се обучават деца / 4г, 5г-6г/ в ПГ и ученици от първи до седми клас в по една паралелка.

Училището е средищно за деца и ученици от околните населени места, в които няма училище: с. Голямо Асеново, с. Малко Асеново, с. Бряст , с. Длъгнево с. Здравец, с. Странско , общ. Димитровград, както и от съседните близки с. Димитриево, общ. Чирпан и от с. Бял извор, общ. Опан

**V. КАДРОВИ РЕСУРС**

В училището работят високо квалифицирани педагогически специалисти:

13 с образователно- квалификационна степен бакалавър или магистър и 1 с образователно- квалификационна степен професионален бакалавър. Педагогическите специалисти с присъдени степени ПКС : V ПКС – 4, ІV ПКС – 5, ІІІ ПКС - 4

**VI. ФАКТОРИ**

|  |  |
| --- | --- |
| **Вътрешни фактори** | **Външни фактори** |
| **СИЛНИ СТРАНИ** | **ВЪЗМОЖНОСТИ** |
| - Квалифициран педагогически персонал.  - Поддържане на относително постоянен брой ученици в последните години, което осигурява и финансова стабилност на училището в условията на делегиран бюджет.  - Учениците се обучават по доказали своята ефективност училищни учебни планове, отговарящи на интересите на учениците.  - Привлекателна учебна среда .  - Съвместна работа по проекти на учители и ученици.  - Придружаване на пътуващите ученици от и до населените места по график от дежурните учители.  - Осигурени условия за целодневно обучение.  - Осигурено обедно кетърингово хранене на пътуващите ученици за сметка на училищния бюджет. | - Предоставяне на качествено образование.  - Включване на учителите в различни форми на квалификация.  - Засилени мерки за контрол на отсъствията и успеха на учениците.  - Разширяване на сградния фонд – чрез построяване на физкултурен салон и кабинети.  - Работата на Обществен съвет.  - Изграждане на ефективно ученическо самоуправление.  - Провеждане на индивидуални консултации с ученици и родители.  - Утвърждаване на традиции и символи на училището.  - Осигурен безплатен транспорт на учениците  - Осигурена закуска и по възможност мляко или млечни продукти за децата от ПДГ и учениците от начален етап |
| **СЛАБИ СТРАНИ** | **ОПАСНОСТИ И РИСКОВЕ** |
| - Понижаване на нивото на подготовка на новоприетите ученици.  - Недостатъчно добре оборудвани специализирани кабинети.  - Липса на физкултурен салон.  - Липса на съвременна спортна база.  - Незаинтересованост на част от родителите, формални и неизчерпателни практики на комуникация. | - Недостиг на финансиране.  - Намаляване на броя на учениците.  - Намаляване на мотивацията за учене у учениците.  - Наличие на маломерни паралелки.  - Липса на нормативна база за ангажиране на родителите и за налагане на санкции на безотговорните и незаинтересованите |

**VIІ. СТРАТЕГИИ И ПРИОРИТЕТИ В РАЗВИТИЕТО НА ОУ „ХРИСТО СМИРНЕНСКИ“ ДО 2027 ГОДИНА**

**МИСИЯ**

1. Поддържане на високо качество и ефективност на цялостния образователен процес в съответствие с изискванията на ЗПУО и „Европа 2020“, както и на всички поднормативни актове, за да отговорим на предизвикателствата на времето, в което живеем.

2. Осигуряване на всеки ученик на висока степен на функционална грамотност.

3. Придобиване на солидни знания при изучаване на информационните технологии и тяхното практическо приложение в целия образователен процес.

4. Спечелване и успешна реализация на различни национални и международни проекти.

5. Изграждане на стабилни партньорства и на взаимоотношения на толерантност и разбирателство.

6. Възпитаване и изграждане на необходимите социални умения на младите хора за общуване и правилно поведение в обществото.

7. Изграждане на личности, възпитани в дух на родолюбие и патриотизъм, с модерно виждане за света и с висока степен на конкурентоспособност.

8. Развиване и поддържане на физическата дееспособност и подготовка за активен и здравословен начин на живот.

9. Осигуряване на изискванията съгласно Наредба за физическата среда и информационното и библиотечното осигуряване на детските градини, училищата и центровете за личностно развитие от 2020г

**ВИЗИЯ**

1. ОУ „Христо Смирненски“ запазва своя облик и традиции. То продължава да се развива като училище с предучилищна подготовка (4г, 5 – 6 г.), и с два етапа на основна образователна степен:

- начален етап: I –IV клас;

- прогимназиален етап: V – VII клас.

Осигурява се и задължително предучилищно образование на 4- годишни деца, задължително подлежащи.

2. Постигането на качествен образователен процес, реализирано с помощта на висококвалифицирани педагози, които имат съвременно мислене и могат успешно да приложат стандартите на новия ЗПУО.

3. С автономията, която ни позволява новият ЗПУО, разработване на съвременни програми за избираеми форми за придобиване на компетентности в съответствие с потребностите и интересите на учениците.

Включване на максимален брой ученици в Занимания по интереси.

4. Прилагане на различните форми на обучение, заложени ЗПУО, самостоятелна с цел да отговорим на потребностите и да дадем достъп до образование, както и за да предотвратим преждевременно отпадане и ранно напускане на училище.

5. Изграждане и модернизиране на учебната и спортната база за постигане на заложените в нашата мисия приоритети.

6. Прилагате на Етичен кодекс на училищната общност.

7. Осъществяване целодневна организация на учебния процес като инструмент за превенция на отпадане от училище, за осигуряване на специализирана помощ при подготовката, за развиване на таланти и удовлетворяване на потребности и интереси.

8. Работа по проекти и програми.

9. Изграждане на навици за здравословен начин на живот чрез включване в проекти.

10. Обогатяване книжното богатство на библиотеката.

11. За да възпитаваме и изграждаме дух на родолюбие, задълбочаване и разширяване на инициативите, свързани с миналото и фолклорните традиции на с. Радиево и на родината ни.

**VІIІ. ЦЕННОСТИ И ПРИОРИТЕТИ В РАЗВИТИЕТО**

1. Опазване живота и здравето на децата и учениците

2. Високо развитие на: родноезиковата подготовка, чуждоезиковата подготовка, подготовката в областта на информационните технологии и подготовката по всички други предмети.

3. Формиращо оценяване и самооценяване.

4. Обучение в сътрудничество между основните партньори в училищната общност – ученици, учители и родители.

5. Висок професионализъм на педагогическия екип.

6. Ефективна управленска дейност

7. Добро взаимодействие със социалната среда и държавните и обществените организации, свързани с проблемите на образованието и възпитанието на младите хора.

8. Продължаване, обогатяване и утвърждаване на традиции и ритуали в училищния живот.

9. Подобряване и естетизиране на материално-техническата база.

**IX. ГЛАВНА ЦЕЛ НА СТРАТЕГИЯТА**

1.Издигане на качеството на процеса на обучение за постигане на ДОС.

2. Поставяне на ученика в центъра на цялостната педагогическа дейност в училищната общност.

3. Поставяне на ученика в отговорна активна позиция при овладяване на знанията, формиране на различни компетенции по различните учебни предмети и развитие на умения за учене през целия живот.

4. Практическа приложимост на изучаваното учебно съдържание и използване на методите за обучение чрез активни дейности.

5. Използване на различни форми за мотивиране на персонала.

6. Обогатяване на материалната база, разширяване на сградния фонд и допълнително финансиране.

**X. РЪКОВОДНИ ПРИНЦИПИ В ДЕЙНОСТТА НА УЧИЛИЩНАТА ОБЩНОСТ**

1. Разширяване автономността на субектите в училище.

2. Хуманизация на процеса на образование.

3. Иновативност и творчество.

4. Толерантност и позитивна етика.

**XI. ФИНАНСОВО ОСИГУРЯВАНЕ ЗА ИЗПЪЛНЕНИЕТО НА СТРАТЕГИЯТА**

1. Чрез средства от бюджета на училището.

2. От собствени приходи – отдаване на училищни земи под наем.

3. Чрез кандидатстване по проекти.

4. Чрез дарения.

**XII. ИДЕИ И ДЕЙНОСТИ ЗА РЕАЛИЗИРАНЕ НА СТРАТЕГИИТЕ И ПРИОРИТЕТИТЕ В ИЗПЪЛНЕНИЕ НА МИСИЯТА И ПОСТИГАНЕ НА ВИЗИЯТА (ПЛАН ЗА ДЕЙСТВИЕ) НА ОУ „ХРИСТО СМИРНЕНСКИ“**

|  |  |
| --- | --- |
| **СТРАТЕГИИ, ЦЕННОСТИ И ПРИОРИТЕТИ** | **ИДЕИ И ДЕЙНОСТИ ЗА РЕАЛИЗИРАНЕТО ИМ** |
| - Високо развитие на: родноезиковата подготовка, чуждоезиковата подготовка, подготовката в областта на информационните технологии и подготовката по всички други предмети.  - Формиращо оценяване и самооценяване.  - Обучение в сътрудничество между основните партньори в училищната общност – ученици, учители и родители.  - Издигане на качеството на образование за постигане на ДОС.  - Практическа приложимост на изучаваното учебно съдържание и използване на методите за учене чрез действие. | 1. Формиране на екип от висококвалифицирани учители чрез:  - повишаване на квалификацията на дългогодишните педагогически кадри;  - провеждане на целенасочен подбор на новоназначените учители, притежаващи висока квалификация и владеещи чужди езици, ако това се изисква по учебен план на съответния предмет, притежаващи опит за реализирането на проекти;  - приоритетно привличане на учители – бивши възпитаници на училището.  2. Провеждане на тематични ПС с цел повишаване на вътрешноучилищната квалификация.  3. Осъществяване на сътрудничество между учителите от училището с учители от други водещи училища и/или ВУЗ с цел обмен на добри педагогически практики.  4. Обезпечаване на процеса на обучение с достатъчно технически средства и други необходими пособия.  5. Използване на интерактивни методи на обучение.  6. Използване на информационните технологии в процеса на обучение по всички предмети.  7. Мотивиране на учениците за участие в учебния процес чрез качествено обучение.  8. Въвеждане на нови форми за проверка и оценка на знанията на учениците (тестове).  9. Организиране и провеждане на вътрешноучилищни състезания, олимпиади, изложби, викторини по различни предмети.  10. Привличане в училище на мотивирани ученици чрез провеждане на целенасочена рекламна кампания.  11. Съвместна работа по образователни проекти.  12. Повишаване на нивото на трудовата дисциплина.  13. Усъвършенстване на съществуващите училищни учебни планове и при необходимост разработване на нови, отговарящи на търсенето от учениците и на ресурсите, с които разполага училищната общност. |
| - Поставяне на ученика в центъра на цялостната педагогическа дейност в училищната общност.  - Поставяне на ученика в отговорна активна позиция при овладяване на знанията и развиване на способностите за самостоятелно търсене и използване на информация от разнообразни източници.  - Подобряване на процеса на педагогическо взаимодействие между основните партньори в училищната общност – ученици, учители и родители | 1. Развиване на ученическото самоуправление в училище.  2. Предприемане на мерки за намаляване на броя на отсъствията от учебни часове чрез своевременно информиране на родителите.  3. Осъществяване на съвместни инициативи от ученици, учители и родители.  4. Обогатяване и разнообразяване на извънкласните дейности и заниманията със спорт.  5. Утвърждаване на традиции и символи на училището.  6. Включване на ученици и родители в разработване на проекти.  7. Прилагане на нови и разнообразни форми за работа с родители.  8. Превенция на агресията, тормоза и други негативни прояви в училищната общност.  9. Организиране на дейности за борба с противообществените прояви и противодействие срещу наркоманията и сектите. |
| - Ефективна управленска дейност. | Демократизиране на управлението на училищната общност чрез:  - Включване на максимален брой учители във вземането на управленски решения, чрез учaстието им в дирекционни съвети, методически съвети и комисии.  - Организиране на по-добра вътрешноучилищна информационна система.  - Изграждане на ръководен екип.  - Създаване на партньорски взаимоотношения със синдикалните организации в училище. |
| - Използване на различни форми за мотивиране на персонала. | 1. Увеличаване на индивидуалните трудови възнаграждения на работещите в рамките на утвърдените средства в делегирания бюджет.  2. Изработване на План за провеждане на ПС.  3. Формиране на система от морални стимули, изготвяне на Етичен кодекс.  4. Осигуряване и организиране на квалификацията на учителите.  5. Провеждане на тиймбилдинг и обучения на колектива, семинари и др. |
| - Добро взаимодействие със социалната среда и държавните и обществените организации, свързани с проблемите на образованието и възпитанието на младите хора. | - Изграждане на работещо и ефективно Училищно настоятелство чрез привличане в него на бивши ученици, родители и общественици. |
| - Материална база и допълнително финансиране. | 1. Работа по привличане на спонсори.  2. Разработване на проекти за обогатяване на училищната МТБ.  3. Разширяване на сградния фонд и построяване на необходимите нови сгради.  4. Естетизация на училищния двор.  5. Кандидатстване за изграждане на физкултурния салон и съблекалните към него.  6. Текущи ремонти в класни стаи.  7. Обезпечаване на подходящо обзавеждане на кабинети и класни стаи.  8. Осигуряване на нови компютри, таблети за учениците за осигуряване на условия за ОРЕС  9. Въвеждане и работа в електронна образователна платформа. |
| - Ефективна рекламна кампания. | 1. Изграждане на постоянен екип от учители, разработващи рекламната стратегия на училището.  2. Осигуряване на достатъчно средства по реализиране на рекламата.  3. Включване в рекламната дейност на учители, родители и ученици. |

**XIII. ПЛАН ЗА ДЕЙСТВИЕ С ФИНАНСИРАНЕ:**

|  |  |  |  |
| --- | --- | --- | --- |
| **№** | **Дейност** | **финансиране** | **срок** |
| 1. | Изработване и утвърждаване на цялостна концепция за провеждане на образователния процес – училищни учебни планове за всяка паралелка, планове и програми, Етичен кодекс на училищната общност, методически обединения и комисии, план-прием, целодневно обучение. | Делегиран бюджет | до 15.09. на всяка година |
| 2. | Обновяване и оборудване на класните стаи и кабинети със съвременни дидактични средства. | Делегиран бюджет и външно финансиране | постоянен |
| 3. | Достъп до интернет и осигуряване на преносим компютър и мултимедия във всяка класна стая и кабинет. | Делегиран бюджет и Национални програми | съгласно срока за кандидатстване |
| 4. | Обновяване на класни стаи, фоайе и коридори. | Делегиран бюджет и финансиране от община | до 15.09. на всяка година |
| 5. | Изпълнение на Проект -Ремонт на сградата на училището, изграждане на съвременни отоплителни съоръжения | Проект „Красива България” | Октомври 2022г |
| 6. | Изпълнение на Проект -Пристройка на допълнителна сграда ПГ за 4- годишни деца | Национални програми,  Община Димитровград | 2022г |
| 7. | Участие в квалификационни форми на педагогическия състав. | Делегиран бюджет | 2022 – 2025 г |
| 8. | Разработване, класиране и реализиране на национални и европейски проекти. | Фондове на ЕС. | постоянен |
| 9. | Работата по програми „Училищен плод“, „Училищно мляко“ „Без свободен час“ | Министерство на земеделието и Министерство на образованието | постоянен |
| 10. | Доразвиване на традициите за съвместни тематични изяви с читалище „Събуждане“, с. Радиево | Смесено финансиране | постоянен |
| 11. | Продължаване на традицията за провеждане на благотворителни Коледни и Великденски базари | Делегиран бюджет | всяка учебна година |
| 12. | Провеждане на традиционен училищен спортен празник, участия в районни и общински спортни състезания. | Делегиран бюджет, ПМС за средства за физическа активност, физическо възпитание, спорт и спортно-туристическа дейност за 2022 г. | постоянен |
| 13. | Прилагане на адекватен и гъвкав план за работа в училището в условия на COVID-19 | Делегиран бюджет | постоянен |
| 14л | Разработване и актуализиране при необходимост на планове за действия и правила при динамично променящата си епидемиологична обстановка и указания за работа в училището в условия на COVID-19 | Делегиран бюджет | постоянен |

Стратегията е приета за периода 2023-2026, приета на Педагогически съвет с протокол № 14 / 12.09.2023г, съгласно чл. 263, ал. 1, т. 1 от ЗПУО. Одобрена е от обществения съвет с Протокол № 4/ 13. 09. 2023г.

Утвърдена със Заповед на директора № 382 / 14. 09. 2023 г